**Cyfarfod: Bwrdd Plismona**

**Lleoliad: Cyfarfod *Teams***

**Dyddiad: 24Medi 2024**

**Amser: 10:00-12:00**

|  |  |
| --- | --- |
| **Aelodau:** | Comisiynydd yr Heddlu a Throseddu, Dafydd Llywelyn (CHTh)  Dirprwy Brif Gwnstabl, Ifan Charles (DBG)  Prif Weithredwr SCHTh, Carys Morgans (PW)  Cyfarwyddwr Cyllid, Edwin Harries (CC)  Cyfarwyddwr Datblygu Pobl a’r Sefydliad, Linda Williams (CDPS)\* |
| **Hefyd yn Bresennol:** | Uwch Swyddog Cyfrifol Adolygiad yr Heddlu - Gareth Scanlon (GSc)\*\*  Swyddog Staff, yr Arolygydd Gemma Starkey (GS)  Swyddog Cymorth Gweithredol SCHTh, Sophie Morgan (SM) |
| **Ymddiheuriadau:** | Prif Gwnstabl, Dr Richard Lewis (PG)  Prif Swyddog Cyllid SCHTh, Beverley Peatling SCHTh (PSC)  Prif Swyddog Cyllid Dros Dro SCHTh, Nicola Davies (PSCDD) |

**\*** **roedd yn bresennol ar gyfer eitemau agenda 1 (Ymddiheuriadau a Chyflwyniadau), 2 (Diweddariad ar gamau gweithredu o gyfarfodydd blaenorol), 3 (Cynllun Gweithlu Strategol Drafft 2025-26) a 6c (Llywodraethu Cynllunio Gweithlu Strategol)**

**\*\*** **roedd yn bresennol ar gyfer eitem agenda 5ch (Adolygiad o Blismona Bro – cyflwyniad) a 6ch (Diweddariad ar Adolygiad yr Heddlu)**

|  |  |
| --- | --- |
| Rhif y Penderfyniad |  |
| PB 023 | Yn dilyn y newidiadau a wnaed i drefniadau llywodraethu SCHTh, cytunodd aelodau’r Bwrdd Plismona ar y cylch gorchwyl diwygiedig ar gyfer y Bwrdd Plismona. |

## Ymddiheuriadau a Chyflwyniadau

Croesawodd CHTh bawb i’r cyfarfod. Derbyniwyd ymddiheuriadau wrth y PG, PSC a’r PSCDD. Cytunwyd bod y cofnodion o’r cyfarfod blaenorol yn wir a chywir.

## Diweddariad ar gamau gweithredu o gyfarfodydd blaenorol

|  |  |  |
| --- | --- | --- |
| Rhif y Cam Gweithredu | Crynodeb o’r Cam Gweithredu | Diweddariad |
| PB 025 | SCHTh i drefnu cyfarfodydd rheolaidd gyda’r Uwch-arolygydd Chris Neve. | Wedi’i gwblhau  Cyfarfod wedi’i drefnu ar gyfer 01/10/24 |
| PB 026 | Y PG i gysylltu â (AHGTAEF) i roi diweddariad ar waith presennol yr Heddlu. | Wedi’i gwblhau  Cyfarfod wedi’i drefnu ar gyfer 01/10/24 |
| PB 027 | Yr Heddlu i roi ciplun o ffigurau proffil presennol yr Heddlu mewn perthynas â’r gymhareb uwch swyddogion. | Darparwyd siart o’r sefydliad a ffigurau |
| PB 028 | Y PG i ddiweddaru CHTh mewn perthynas â’r strwythur uwch swyddogion heddlu yng nghyfarfod nesaf y Bwrdd Plismona. | Rhoddir diweddariad yng nghyfarfod y Bwrdd Plismona ar 24/09/24 |
| PB 029 | CHTh i ymgysylltu â Chyfarwyddwr Comisiynu SCHTh mewn perthynas â diweddariad ar Ganolfannau Cyfeirio Ymosodiadau Rhyw. | Wedi’i gwblhau  Cyfarfod wedi’i drefnu ar gyfer 01/10/24 |
| PB 030 | Y PG i drafod swyddog arweiniol/Heddlu i ymgysylltu â’r Coleg Plismona mewn perthynas ag adnoddau Cymraeg gyda’r PG Amanda Blakeman. | Wedi’i gwblhau  Mae’r PG Blakeman wedi penodi’r Uwch-arolygydd Arwel Hughes (HGC) fel y pwynt cyswllt sengl arweiniol ar gyfer y gwaith gyda’r Coleg Plismona. |

## Cynllun Gweithlu Strategol Drafft 2025-26

Rhoddodd y Cyfarwyddwr Datblygu Pobl a’r Sefydliad (CDPS) ddiweddariad i’r Bwrdd mewn perthynas â Chynllun Gweithlu Strategol 2025-26. Dywedodd y CDPS bod y naratif ar gyfer y cynllun wedi’i ysgrifennu a bod dilysu data’n mynd rhagddo gyda’r tîm Dadansoddol yn yr Uned Gwella Gwasanaethau i gwblhau’r darn hwn o waith. Mae’r gyfradd ymadael ychydig dros 6% ac yn unol â dau heddlu arall yng Nghymru. Mae gweithgarwch ychwanegol wedi’i gynnal mewn perthynas â chadw staff, gan gynnwys cyfweliadau Dweud ac Aros, sydd wedi bod yn ffrwythlon o ran cadw unigolion. Mae’r broses cyfweliad gadael hefyd wedi’i gloywi, gyda’r cyfweliad gadael yn digwydd cyn i unigolyn adael y sefydliad. Mae’r prosesau hyn yn dilyn y categorïau ymadawyr diffiniedig cenedlaethol, fel bod pob Heddlu’n adolygu gwybodaeth ymadawyr yn yr un ffordd.

Wrth symud ymlaen, bydd y Pennaeth Talent yn dod â recriwtio, cynllunio’r gweithlu a Dysgu a Datblygu o dan un arweinydd, a ddylai ganiatáu ar gyfer proses fwy cydlynol. Bydd swyddog denu talent newydd yn gweithio gyda sefydliadau addysgol i adeiladu lein beipiau o unigolion sydd â diddordeb mewn gyrfa gyda’r Heddlu.

Rhoddodd y CDPS giplun byr o’r gwaith sy’n mynd rhagddo o ran datblygu’r gweithlu.

Gofynnodd CHTh am i’r canlyniadau o’r arolwg Buddsoddwyr Mewn Pobl gael eu rhannu gydag ef, ac am ffrâm amser o ran pryd y bydd grwpiau ffocws wedi’u cwblhau. Dywedodd y CDPS y byddai adroddiad ac argymhellion yn cael eu rhannu gyda’r CHTh yn ystod cyfarfod y Bwrdd Plismona fis Tachwedd.

**Cam Gweithredu: Rhannu canlyniadau o’r arolwg Buddsoddwyr Mewn Pobl gyda’r CHTh yng nghyfarfod y Bwrdd Plismona fis Tachwedd.**

Dywedodd CHTh bod angen i’r Heddlu gael cynllun gweithlu clir ac y bydd cynllun yn barod fis Tachwedd er mwyn hysbysu gweithgarwch yr ymgymerir ag ef o ran y cynllun ariannol tymor canolig, sy’n cynnwys rhagamcanion ar gyfer y 3 – 5 mlynedd nesaf. Ar lefel strategol, fframwaith perfformiad chwarterol a monitro gweithgarwch AD.

**Cam Gweithredu: Dod â fframwaith perfformiad chwarterol i gyfarfod y Bwrdd Plismona bob chwarter.**

## Pwnc Ffocws: Y Dyfodol

1. **Cynllun Heddlu a Throseddu Drafft 2025-29**

Gofynnodd CHTh i Brif Swyddogion roi adborth i SCHTh mewn perthynas â’r Cynllun Heddlu a Throseddu drafft erbyn 1 Hydref er mwyn caniatáu amser i wneud unrhyw ddiwygiadau gofynnol i’r Cynllun. Bydd y Cynllun yn cael ei rannu gydag aelodau’r Panel Heddlu a Throseddu ym mis Hydref. Dywedodd CHTh y byddai ffocws ar ffydd a hyder o fewn plismona yn y Cynllun. Esboniodd CHTh fod SCHTh wedi trefnu digwyddiadau ymgysylltu cymunedol a grwpiau ffocws yn ardal Dyfed-Powys i fwydo i mewn i gynhyrchu’r cynllun.

**Cam Gweithredu: Prif Swyddogion i roi adborth i SCHTh mewn perthynas â Chynllun Heddlu a Throseddu 2025-26 erbyn 1 Hydref.**

## Cwestiynau ar gyfer y Prif Gwnstabl

## Archwiliad seiberddiogelwch – sut mae HDP wedi ymateb i’r adroddiad sicrwydd seiberddioglewch a anfonwyd atynt ym mis Mawrth 2024?

Nododd y Bwrdd y wybodaeth yn yr adroddiad a gyflwynwyd.

Esboniodd y CC fod llywodraethu TGCh yn cael ei fonitro drwy’r Bwrdd Sicrhau Gwybodaeth a’r Bwrdd Strategaeth TG.

Mae’r broses Asesu Diogelwch ar gyfer Plismona yn broses eithaf newydd ar gyfer plismona a ddatblygwyd gan Wasanaethau Seiber Gwasanaeth Digidol yr Heddlu ac sy’n cael ei rheoli gan Dîm Risg a Chydymffurfiaeth Archwiliadau Seiber Gwasanaeth Digidol yr Heddlu. Fe’i lluniwyd i ddisodli prosesau sy’n gysylltiedig â chydymffurfiaeth â’r Rhwydwaith Gwasanaethau Cyhoeddus ar gyfer Plismona. Mae’r broses Asesu Diogelwch ar gyfer Plismona wedi’i hadeiladu ar fframwaith y Sefydliad Cenedlaethol Safonau a Thechnoleg, a gyflwynwyd er mwyn bodloni cydymffurfiaeth â *Microsoft 365*. Mae’r broses Asesu Diogelwch ar gyfer Plismona’n cynnwys 110 o reoliadau, wedi’u rhannu ar draws 5 maes gwahanol – Nodi, Gwarchod, Datrys, Ymateb, Adfer.

Mae’r CC yn hyderus bod y cynnydd gofynnol yn cael ei wneud. Mae cynnydd yn cael ei fonitro drwy’r gwiriad iechyd TG a bydd gwaith pellach yn cael ei gwblhau gyda’r achredwr hefyd.

Awgrymodd y CC bod yr eitem agenda’n cael ei ddwyn yn ôl i gyfarfod o’r Bwrdd Plismona mewn 6 mis er mwyn gweld y cynnydd sydd wedi’i wneud yn erbyn y gwiriad iechyd TG.

Dywedodd y DBG bod cyfarfod o’r Bwrdd Sicrhau Gwybodaeth wedi’i gynnal yr wythnos flaenorol, ac mai risg presennol gyda’r swydd swyddog diogelwch gwybodaeth yw bod y daliwr swydd presennol ddim yn y gwaith ar hyn o bryd. Bydd yr Heddlu’n adolygu cadernid y swydd hon a sut all yr Heddlu gefnogi’r rôl ymhellach.

**Cam Gweithredu: Cynnwys Diogelwch Seiber fel eitem agenda ar gyfer y Bwrdd Plismona ymhen 6 mis, sef mis Mawrth 2025, a rhoi diweddariad yn erbyn y gwiriad iechyd TG.**

Dywedodd y DBG ei fod wedi gofyn yn ystod cyfarfod y Bwrdd Sicrhau Ansawdd pa un ai a oedd angen craffu annibynnol, ac roedd yn bwriadu mynd at SCHTh i ofyn pa un ai a oedd unrhyw un ar gael i gefnogi’r Bwrdd a chraffu arno.

**Cam Gweithredu: Y PW i hwyluso cyfarfod rhwng aelod o’r Cyd-bwyllgor Archwilio sydd â phortffolio ar gyfer TG a'r DBG.**

## Ymgyrch *Early Dawn*

Dywedodd y DBG fod Ymgyrch *Early Dawn* wedi cychwyn ar 26 Awst a bod pedwar carcharor wedi’u heffeithio gyda’r Heddlu yn lleol. Dywedodd y DBG y byddai’r rhyddhad nesaf yn fwy heriol gan y byddai’r rhain yn unigolion â dedfrydau pum mlynedd neu fwy o garchar yn cael eu rhyddhau’n gynnar. Mae grŵp aur o fewn yr Heddlu’n cael ei gadeirio gan y Prif Uwch-arolygydd Andrew Edwards, sydd hefyd yn cadeirio grŵp aur amlasiantaeth gyda’r Gwasanaeth Prawf.

Dywedodd y CHTh ei fod wedi cael gwybod am adborth beirniadol gan rai o’r Ymwelwyr Annibynnol â Dalfeydd, sef eu bod heb gael mynediad i’r ddalfa bob amser, neu, ar ôl cael mynediad, nid oedd digon o staff i rywun fynd gyda’r ymwelwyr i fonitro carcharorion.

**Cam Gweithredu: SCHTh i roi gwybodaeth bellach am faterion a godwyd gan Ymwelwyr Annibynnol â Dalfeydd.**

Mewn perthynas â’r cynllun lles anifeiliaid, dywedodd y CHTh a’r PW hefyd eu bod wedi cael gwybod y dylai’r cytiau ym Mhen-bre gael Rheolwr Cytiau. Ar hyn o bryd, mae cynorthwyydd sy’n gweithio o 9y.b. – 5y.h. o ddydd Llun i ddydd Gwener, ac ar benwythnosau, mae swyddogion yn teithio i’r cytiau i wirio ar y cŵn, ac mae hyn yn arwain at gost o ran goramser.

**Cam Gweithredu: SCHTh i ddarparu gwybodaeth bellach am yr ymholiadau a godwyd mewn perthynas â staffio’r cytiau cŵn ym Mhen-bre.**

## Adolygiad o argymhellion Atal Dynladdiad AHGTAEF

Ystyriodd y Bwrdd y memo a ddarparwyd gan yr Heddlu mewn perthynas ag atal meysydd y mae angen eu gwella o ran dynladdiad. Roedd dau faes yr oedd AHEF am i’r Heddlu wella o ran atal dynladdiad.

Argymhelliad #28883 - Erbyn 1 Rhagfyr 2023, dylai Prif Gwnstabliaid sicrhau bod eu heddlu’n medru nodi gwersi’n gyflym o ddigwyddiadau trais difrifol a dynladdiad. Dylai’r broses fedru cynnwys sefydliadau partner lle bo’n briodol fel bod modd dysgu gwersi’n ehangach.

Cymeradwywyd y cam gweithredu hwn gan y DBG ar y pryd, Steve Cockwell, ym mis Mawrth 2024.

Argymhelliad #28840 – Erbyn 31 Awst 2024, dylai Prif Gwnstabliaid yng Nghymru a Lloegr gynllunio ymagwedd ar gyfer sicrhau bod eu heddlu’n medru cynhyrchu adroddiad dadansoddol yn rheolaidd mewn perthynas â’i ymchwiliadau i farwolaethau. Bydd hyn yn helpu’r heddlu i:

• gael gwell dealltwriaeth o batrwm yr adroddiadau marwolaeth ledled yr ardal heddlu, gan dynnu ar ddata’r heddlu a gwybodaeth a gasglwyd gan sefydliadau eraill, gan gynnwys y GIG ac awdurdodau lleol; a

• nodi unrhyw gyfres o adroddiadau marwolaeth cysylltiedig

Nid yw argymhelliad #28840 ar waith ar hyn o bryd, fodd bynnag, mae’r Uned Gwella Gwasanaethau wedi cadarnhau bod ganddyn nhw’r gallu a’r dechnoleg i dynnu data sy’n cael ei ddal ar Niche a gan y Crwner i mewn i PowerBI, a fydd yn cefnogi adrodd dadansoddol mewn perthynas ag ymchwiliadau marwolaeth.

Mae asesiad o’r effaith ar ddiogelu data wedi’i gwblhau gan y sefydliadau perthnasol ac yn disgwyl cael ei gymeradwyo cyn iddo gael ei weithredu. Bydd trefniadau llywodraethu mewn grym i adolygu’r dangosfyrddau’n rheolaidd ac yna bydd y maes y mae angen ei wella wedi’i gwblhau.

Nododd y DBG yr angen ar gyfer amserlen gyflenwi ar y dangosfwrdd data. Ar hyn o bryd, mae nifer fawr o geisiadau ar gyfer dangosfyrddau data. Dywedodd y DBG y gall fod angen i’r Heddlu archwilio dewisiadau eraill tra’u bod nhw’n aros am ddatblygiad y dangosfwrdd.

**Cam Gweithredu: Mewn ymateb i argymhellion Atal Dynladdiad AHGTAEF, y DBG i gadarnhau’r amserlen ar gyfer y dangosfwrdd data gyda’r Prif Uwch-arolygydd Andrew Edwards i alluogi’r adroddiadau dadansoddol mewn perthynas â’i ymchwiliadau i farwolaethau.**

## ch) Adolygiad Plismona Bro – cyflwyniad

Derbyniodd y Bwrdd gyflwyniad gan GS yn rhoi diweddariad ar weithgarwch Adolygiad yr Heddlu mewn perthynas â Phlismona Bro.

Edrychodd yr adolygiad o fodel gweithredu plismona bro’r heddlu ar wyth prif bwynt. Yr wyth maes allweddol oedd Gwasanaeth Heddlu Ysgolion, Plismona Bro, SCCH yn y Gweithlu, Rheoli Adnoddau, Gwneud y gorau o swyddogaethau’r Ganolfan Atal Ganolog a’r Ganolfan Atal Leol, y Model Goruchwylio, a’r Tîm Troseddau Gwledig, ac ystyried manteision a chanlyniadau lleoli’r Ganolfan Atal Ganolog a’r Ganolfan Fregusrwydd ar y cyd.

Rhoddodd y cyflwyniad drosolwg cyffredinol o’r gwaith sy’n cael ei wneud mewn perthynas ag adolygiad yr Heddlu a’r canlyniadau ac argymhellion.

Roedd y CHTh yn gefnogol o’r cyfeiriad teithio mewn perthynas â’r model Canolfan Atal Leol. Yr argymhelliad a gymeradwywyd gan uwch noddwyr oedd dadfyddino’r strwythur a chadw dwy rôl ganolog (Ymddygiad Gwrthgymdeithasol a Datrys ac Atal Problemau) ym mhob Tîm Plismona ac Atal Bro Ardal Blismona Leol.

Trafododd y Bwrdd fodel goruchwylio Timoedd Plismona ac Atal Bro, gan gynnig ail-leoli Rhingylliaid er mwyn hybu cyflenwi Timoedd Plismona Bro.

Cododd y CHTh risg mewn perthynas â’r tîm troseddau gwledig. Nid yw achosion y dylent fod yn ymchwilio iddynt yn cael eu pennu iddynt. Roedd y CHTh yn gobeithio y byddai *Ebit* yn cynorthwyo â hyn.

Trafododd y Bwrdd y cynllun i dreialu cyd-leoli’r Ganolfan Fregusrwydd a’r Ganolfan Atal Ganolog. Mae gweithdy ar gyfer swyddogion wedi’i drefnu ar gyfer mis Hydref, ac mae cynllun pellach ar waith ar gyfer y treial 6 mis, a fydd yn cael ei werthuso er mwyn hysbysu penderfyniadau yn y dyfodol.

Soniodd y CHTh am bwysigrwydd cynllun cyfathrebu a strategaeth ymgysylltu ar gyfer y gwaith uchod er mwyn cyfathrebu â’r cyhoedd a gweithio ochr yn ochr â Chynghorwyr Sir er mwyn cyflenwi’r cyfathrebiadau hyn. Roedd CHTh yn awyddus i’r Heddlu gyhoeddi cylchlythyrau rheolaidd, ar lefel sirol neu ar lefel ardal blismona leol.

**Cam Gweithredu: Y DBG i drafod cynllun cyfathrebu/strategaeth ymgysylltu, gan gynnwys cylchlythyr, gyda’r Uwch-arolygydd Chris Neve**

## I’w nodi

## Diweddariad y Prif Gwnstabl

Ystyriodd y Bwrdd y diweddariadau gweithredol a ddarparwyd ym mhapur diweddaru’r PG. Nododd y CHTh y marwolaethau ar y ffyrdd yn ystod y mis diwethaf a’r canlyniadau cadarnhaol o ran dedfrydu mewn perthynas ag Ymgyrch Burleigh.

Holodd y CHTh am y dyddiad lansio ar gyfer gweithredu technoleg newydd yng Nghanolfan Gyfathrebu’r Heddlu. Cadarnhaodd y DBG mai 11 Tachwedd yw’r dyddiad lansio.

## Diweddariad Comisiynydd yr Heddlu a Throseddu

Rhoddodd y CHTh ddiweddariad cryno am ei weithgareddau a’i gyfarfodydd ers y cyfarfod diwethaf, gan gynnwys ymweliad â Chanolfan Gyfathrebu’r Heddlu, digwyddiadau ymgynghori ar gyfer y Cynllun Heddlu a Throseddu, ac agoriad y Ganolfan i Fenywod.

## Llywodraethu Cynllunio’r Gweithlu Strategol

Rhoddodd y CDPS wybodaeth mewn perthynas â threfniadau llywodraethu’r Grŵp Cynllunio’r Gweithlu Strategol.

Dywedodd y DBG fod yr Heddlu wedi dechrau gweithredu’r Cylch Cynllunio a Sicrwydd, a fydd yn cael effaith gadarnhaol ar gynllunio strategol a phenderfyniadau. Rhoddwyd cyflwyniad ar hyn yng nghyfarfod Bwrdd Gweithredol yr Heddlu, ac fe fydd yn cael ei gyflwyno yng nghyfarfod nesaf y Cyd-bwyllgor Archwilio.

## ch) Diweddariad ar Adolygiad yr Heddlu

Adolygodd y Bwrdd y papur a gyflwynwyd mewn perthynas â’r diweddariad ar Adolygiad yr Heddlu. Dywedodd y CHTh ei fod wedi cael gwybod bod trafodaeth yn cael ei chynnal ar hyn o bryd mewn perthynas â newidiadau i strwythur yr Heddlu. Cadarnhaodd y DBG bod trafodaethau’n cael eu cynnal mewn perthynas â hyn, a pha un ai a fyddai newidiadau’n cyflwyno gwelliannau’n lleol o ran perfformiad. Mae gweithdy wedi’i gynnal gyda Phrif Arolygwyr, Uwch-arolygwyr, a Phenaethiaid Adran a thrafodwyd achos busnes drafft. Mae’r Heddlu wrthi’n ystyried yr adborth a'r dewis gorau ar gyfer yr Heddlu.

Holodd CHTh am yr amserlen ar gyfer y penderfyniad hwn. Dywedodd y DBG ei fod wedi’i drafod ar ôl y gweithdy gydag Uwch Noddwyr gyda golwg ar fynd â dau ddewis yn ôl i uwch arweinwyr ar gyfer ymgynghoriad a chyflwyno cynigion i’r Prif Gwnstabl yn fuan wedi hynny.

## Cylch Gorchwyl y Bwrdd Perfformiad Strategol

Dywedodd y PW fod y Cylch Gorchwyl ar gyfer y Bwrdd Perfformiad Strategol wedi’i roi i’r Bwrdd er gwybodaeth fel bod aelodau’r Bwrdd yn ymwybodol o’r strwythur Llywodraethu newydd yn unol â’r drafodaeth yn niwrnod i ffwrdd y Prif Swyddogion.

Dywedodd y PW fod cyfarfod cyntaf y Bwrdd Perfformiad Strategol wedi’i drefnu ar gyfer 5 Tachwedd. Bydd cyfarfodydd y Bwrdd Perfformiad Strategol yn unol â threfniadau’r Heddlu o ran llywodraethu Perfformiad yr Heddlu.

## I’w penderfynu

1. **Cylch Gorchwyl y Bwrdd Plismona**

Ystyriodd a chymeradwyodd y Bwrdd y Cylch Gorchwyl diwygiedig ar gyfer y Bwrdd Plismona.

Dywedodd y PW y byddai slot amser hirach mewn grym ar gyfer y cyfarfodydd gan y byddai’r cyfarfodydd yn cael eu cynnal yn fisol wrth symud ymlaen.

Cadarnhaodd y PW y byddai penderfyniadau caffael yn cael eu gwneud yng nghyfarfodydd y Grŵp Prif Swyddogion ac yng nghyfarfodydd Tîm Gweithredol SCHTh.

**Penderfyniad: Cymeradwyodd y Bwrdd y cylch gorchwyl diwygiedig ar gyfer y Bwrdd Plismona.**

## Unrhyw Fusnes Arall

1. **Ymateb y PG i adroddiad AHGTAEF mewn perthynas â chynnydd o ran Ymgyrch Soteria.**

Roedd CHTh yn ddiolchgar i’r PG am yr ymateb i’r adroddiad ac y byddai ymateb CHTh yn cael ei rannu â’r Heddlu a’i anfon at AHGTAEF.

1. **Ymateb y PG i archwiliad AHGTAEF i weithredaeth ac amhleidioldeb mewn plismona**

Roedd CHTh yn ddiolchgar i’r PG am yr ymateb i’r adroddiad, a dywedodd y byddai ymateb CHTh yn cael ei rannu â’r Heddlu â’i anfon at AHGTAEF.

1. **Fetio**

Dywedodd CHTh y byddai’r PW yn crybwyll yr ôl-groniad o ran fetio yng nghyfarfod nesaf Bwrdd Sicrhau Ansawdd yr Adran Safonau Proffesiynol. Dywedodd CHTh ei fod yn ymwybodol nad oedd rhai gwirfoddolwyr sy’n gysylltiedig â SCHTh wedi cael unrhyw gynnydd wedi’i wneud yn eu ceisiadau fetio ers peth amser a bod peryglon yn gysylltiedig â chyflenwi Gwasanaethau a Gomisiynir o ganlyniad i oedi o ran y broses fetio.

Cyfeiriodd CHTh at ffyrdd y gallai lleisiau unigolion â phrofiad byw o’r gwasanaeth heddlu a’r system cyfiawnder troseddol, ac na fyddai fel arfer yn pasio prosesau fetio traddodiadol, gael eu cynnwys o fewn gwaith craffu’r Heddlu. Dywedodd y DBG ei fod yn ymwybodol bod y gallu i gynnwys pobl sydd â phrofiad byw’n bwynt trafod yn yr archwiliad gweithredaeth ac amhleidioldeb.

**Cam Gweithredu: Y PW a’r DBG i gwrdd er mwyn trafod ffyrdd o gynnwys unigolion â phrofiad byw yng ngwaith craffu’r Heddlu a SCHTh.**

**ch) Ymweliad AHGTAEF**

Dywedodd y DBG y byddai AHGTAEF yn ymweld â’r Heddlu am wythnos o 6 Hydref. Mae cynllun wrthi’n cael ei gwblhau, ond mae’n debygol y bydd ffocws ar Ganolfan Gyfathrebu’r Heddlu a’r Ganolfan Fregusrwydd.

|  |  |  |
| --- | --- | --- |
| Rhif y Cam Gweithredu | Crynodeb o’r Camau Gweithredu o gyfarfod 24/09/2024 | I’w ddatblygu gan |
| PB031 | Rhannu canlyniadau o’r arolwg Buddsoddwyr Mewn Pobl gyda’r CHTh yng nghyfarfod y Bwrdd Plismona fis Tachwedd. | Yr Heddlu |
| PB032 | Dod â fframwaith perfformiad chwarterol i gyfarfod y Bwrdd Plismona bob chwarter. | Yr Heddlu |
| PB033 | Prif Swyddogion i roi adborth i SCHTh mewn perthynas â Chynllun Heddlu a Throseddu 2025-26 erbyn 1 Hydref. | Yr Heddlu |
| PB034 | Cynnwys Diogelwch Seiber fel eitem agenda ar gyfer y Bwrdd Plismona ymhen 6 mis, sef mis Mawrth 2025, a rhoi diweddariad yn erbyn y gwiriad iechyd TG. | Yr Heddlu |
| PB035 | Y PW i hwyluso cyfarfod rhwng aelod o’r Cyd-bwyllgor Archwilio sydd â phortffolio ar gyfer TG a'r DBG. | SCHTh |
| PB036 | SCHTh i roi gwybodaeth bellach am faterion a godwyd gan Ymwelwyr Annibynnol â Dalfeydd. | SCHTh |
| PB037 | SCHTh i ddarparu gwybodaeth bellach am yr ymholiadau a godwyd mewn perthynas â staffio’r cytiau cŵn ym Mhen-bre. | SCHTh |
| PB038 | Mewn ymateb i argymhellion Atal Dynladdiad AHGTAEF, y DBG i gadarnhau’r amserlen ar gyfer y dangosfwrdd data gyda’r Prif Uwch-arolygydd Andrew Edwards i alluogi’r adroddiadau dadansoddol mewn perthynas â’i ymchwiliadau i farwolaethau. | Yr Heddlu |
| PB039 | Y DBG i drafod cynllun cyfathrebu/strategaeth ymgysylltu, gan gynnwys cylchlythyr, gyda’r Uwch-arolygydd Chris Neve. | Yr Heddlu |
| PB040 | Y PW a’r DBG i gwrdd er mwyn trafod ffyrdd o gynnwys unigolion â phrofiad byw yng ngwaith craffu’r Heddlu a SCHTh. | SCHTh a’r Heddlu |

DIWEDD